Barmaqvari finik

Barmaqvari finik (lat. Phoenix dactylifera) — bitkilər aləminin arekaçiçəklilər dəstəsinin arekakimilər fəsiləsinin finik cinsinə aid bitki növü. Arealı Şimali Afrika, Ərəbistan yarımadası, Cənubi İran, Əfqanıstan və Pakistanın quraqlıq, subtropik vilayətlərində təbii halda yayılmışdır. Botaniki xarakteristikası Hündürlüyü 20–30 metrə çatır. Gövdəsi hamar, düz olmaqla 30 sm diametirindədir. Üzəri yarpaq saplaqlarının qflıqlarıilə örtülmüşdür. Torpağın səthində güvdədən çoxlu pöhrələr verir. Yarpaqları lələkvari olub, gövdənin yuxarı hissəsində toplanır. Finik gövdəsinin ən açağı yarpaqlarının kənarlarında iynələr vardır; lələkvari yarpaqlarının uzunluğu 6 m-ə qədər olub, təxminən 5 ildən sonra formalaşır. Yarpaqcıqlar möhkəm, xətvari, neştərvari, 20–30 sm uzunluğundadır. Yarpaq saplağı uzun, nazik boz-yaşıl rəngdədir. Çiçəyi qoltuq çiçək qrupunda toplanmışdır. Çiçək saplağının uzunluğu 1–1,2 m-dir. Meyvəsi 2.5-dən 5–6 sm uzunluğunda, ətli, uzunsov yumurtavari formadadır. Toxumu tünd qəhvəyi rəngdə, 1,5–2 sm uzunluğundadır. Toxumla asanlıqla çoxalır. Ekologiyası Finik çox işıq tələb edir. Cod sudan istifadə etdikdə finikdə xloroz xəstəliyi, boy artımının zəifləməsi və yarpaqda qonur xalların əmələ gəlməsi müşahidə olunur. Azərbaycanda yayılması Bakı, Gəncə, Sumqayıt, Şəmkir, Qəbələ şəhərlərində park və bağlarda mədəni şəraitdə becərilir. İstifadəsi Park və bağlarda tək əkinlərdə, canlı çəpərlərin salınmasında istifadə edilir. Enli çətirləri gülləri qurumaqdan qoruyur, insanlara, heyvanlara və quşlara qida və yuva verir. Sinonimləri Homotipik sinonimləri Palma dactylifera (L.) Mill. Phoenix excelsior Cav. Heterotipik sinonimləri İstinadlar Həmçinin bax